

2025 m. SKIRSNEMUNĖS PADALINIO VEIKLOS ATASKAITA

BENDROJI DALIS

(2024 metų padalinio veikla – apžvelgti bendruomenės pokytį, bendradarbiavimą, užsimezgusias partnerystes, savanorišką veiklą, kvalifikacijos kėlimą, naujai ir (ar) sėkmingai išbandytas veiklas padalinyje, iniciatyvas, įsitraukimą į rajono ar šalies mastu organizuojamus renginius), tęstinius, padalinio tapatybę atspindinčius renginius
	Pasibaigus ataskaitų rengimo laikotarpiui bei šventiniam laikotarpiui, kiekvienais metais naujųjų darbo metų pradžią pažymime tradicine išvyka į Vilniaus knygų mugę. Vasario 22 d. Lietuvos parodų ir kongresų centre LITEXPO iškilmingai atidaryta keturias dienas trukusi 25-oji Vilniaus knygų mugė tema „Kukutis eina į knygų mugę“. Atidarymo dienos renginiuose dalyvavo ir Jurbarko r. sav. VB bibliotekininkės.
Skirsnemunės biblioteka įsitraukė/prisijungė ir dalyvavo šiose iniciatyvose:
„Lietuva skaito!“ – visuotinė skaitymo iniciatyva Spaudos atgavimo, kalbos ir knygos dienai.
Akcija „Metų knygos rinkimai 2024“ 
Kovo 24 d. Virtuali edukacija vaikams su rašytoju Pauliumi Norvila ir iliustruotoja Patricija Bliuj-Stodulska. 
Kovo 27 d. Virtuali edukacija vaikams su rašytoju Pauliumi Norvila ir iliustruotoja Salvija Vaičikonyte.
Kovo 28 d. Virtuali edukacija su knygos „Gintaro kelias: nuo Romos iki Baltijos“  autore dr. Rūta Kačkute.
Trys anksčiau paminėtos nuotolinės edukacijos su vaikų knygų autoriais bei iliustratoriais, kurių kūriniai dalyvauja metų knygų rinkimuose, – tai unikali galimybė jauniesiems skaitytojams susipažinti su šiuolaikine lietuvių literatūra, kūrybiniu procesu ir autoriais. Šios edukacijos pirmą kartą organizuojamos virtualioje erdvėje, todėl prie jų galėjo prisijungti mokyklos, bibliotekos iš įvairių Lietuvos vietovių. Šios puikios progos nepraleido ir Skirsnemunės biblioteka.
Akcija „Vasara su knyga“. Skaitymo skatinimo akcija, kviečianti bibliotekos lankytojus aktyviai dalyvauti, skaityti daugiau knygų atostogų metu.
Iniciatyva „Atverkime duris vasarai“. Veiklos vyko birželio 6,20,27 ir liepos 4 dienomis. 
Vasario 24 d. Meno terapijos edukacinis užsiėmimas suaugusiems su dailininke Onute Butkiene.  
Dailininkė kvietė atsipalaiduoti, lavinti kūrybiškumą ir geriau suprasti save: edukacijos metu kiekvienas dalyvis turėjo  galimybę išreikšti savo emocijas ir mintis per kūrybinę veiklą.
Birželio 4 d. Lietuvos nacionalinės Martyno Mažvydo bibliotekos projektas „Virtuali vasaros stovykla „KURIU PATS SAU“. Kūrybinė edukacija „Magnetukas“. 
Skirsnemunės biblioteka prisijungė prie virtualios vasaros stovyklos „Kuriu PATS SAU“ ir dalyvavo pirmoje kūrybinėje edukacijoje – „Magnetukas“. Mažieji dalyviai su džiaugsmu kūrė spalvingus magnetukus, lavino kūrybiškumą. Džiaugiamės būdami šio gražaus ir visą Lietuvą apimančio projekto dalimi – tokios veiklos suteikia vaikams naujų patirčių ir leidžia smagiai bei prasmingai leisti laiką bibliotekoje net vasaros metu.
2025 m. pradėta dirbti su Neformalaus vaikų švietimo programa „Žaidžiu, kuriu, augu“. 
NVŠ veiklose dalyvauja 1-4 klasių vaikai. Sutartys pasirašytos su 15 vaikų tėvais. Užsiėmimai vyksta kiekvieną penktadienį bibliotekoje. Jų metu vaikai įsitraukia į kūrybines dirbtuves, dalyvauja edukaciniuose užsiėmimuose, lavinančiuose vaizduotę, smalsumą ir saviraišką. Veiklų metu  integruojamas pilietiškumo ugdymas, socialinės atsakomybės ir bendruomeniškumo stiprinimas. Lapkričio 7 d. vyko pirmas užsiėmimas.
           Bibliotekos partnerių naujienos.
Sėkmingi metai buvo Jurgio Baltrušaičio pagrindinės mokyklos bendruomenei. Mokiniai dalyvavo įvairiuose konkursuose, olimpiadose. Jų žinios ir mokytojų darbas įvertinti prizinėmis vietomis. Per mokslo metus mokiniams buvo organizuota labai daug įvairių išvykų. Jų metu mokiniai dalyvavo edukacinėse programose, potyriminėse veiklose ir praktiniuose užsiėmimuose, kurie praturtino ugdymo procesą ir skatino aktyvų mokymąsi.
Metų pabaigoje Jurbarko rajono savivaldybės administracija įgyvendino projektą „Universalaus dizaino elementų ir kitų inžinerinių priemonių įrengimas Jurbarko rajono savivaldybės BUM bei visos dienos mokyklos erdvių sukūrimas ir pritaikymas ikimokyklinio, priešmokyklinio, pradinio bei pagrindinio ugdymo programas vykdančiose Jurbarko rajono savivaldybės švietimo įstaigose“.
Pagal įgyvendinamą projektą Jurbarko Skirsnemunės Jurgio Baltrušaičio pagrindinėje mokykloje atnaujinta vaikų užimtumo erdvė. Mokyklos aktų salėje - patalpoje, kurioje bus vykdomos visos dienos mokyklai skirtos veiklos pakeisti langai, durys, atliktas sienų, lubų remontas, sumontuoti LED šviestuvai, atnaujinta grindų danga bei elektros instaliacija. Visos dienos mokyklos veiklų vykdymo užtikrinimui įsigyti baldai (kėdės, mobilūs sulankstomi stalai), sportinis inventorius, projektorius, sėdmaišiai, interaktyvi sienos ir grindų sistema, padedanti lavinti judesių koordinaciją, suteikianti galimybę ne tik mokytis, pažinti, bet ir rodyti vaizdo medžiagą, prezentacijas, pritaikyta ir specialiųjų poreikių vaikams.
2026 m. mokyklą pasieks kompiuterinė įranga (kompiuteris, 3D spausdintuvas) bei du robotų moduliniai rinkiniai, kurių pagalba moksleiviai galės kurti unikalius robotus, valdyti juos nuotoliniu būdu, tyrinėti fiziką ir matematiką naujais būdais. 
Įsimintini šie metai Skirsnemunės teatrui „Pakeleivis“.
Vasario 16-ąją „Krištolinėmis lelijomis“ buvo apdovanoti nusipelnę Jurbarko krašto žmonės. Tai Savivaldybės apdovanojimas, skirtas pagerbti asmenis už išskirtinius pasiekimus, iniciatyvas, darbus ir poelgius per praėjusius metus. 2025 metų sausio 24 d. vykusiame Apdovanojimų komisijos posėdyje buvo priimtas sprendimas Padėkos dienos apdovanojimus skirti: Jurbarko kultūros centro Skirsnemunės skyriaus teatrui „Pakeleivis“ už išskirtinius pasiekimus kultūros ir meno srityje.
Kovo 29 d. dieną į Jurbarką atkeliavo Jo Didenybė Teatras, lydimas geriausių Lietuvos mėgėjų teatro režisierių ir kitų teatralų. Skirsnemunės teatras „Pakeleivis“, buvo pastebėtas ir pateko tarp gausaus būrio šios šventės nominantų nominacijoje „Ryškiausias 2024 m. Lietuvos dainų šventės Teatro dienos jungtinio pasirodymo „Esaties lieptais“ nacionalinės dramaturgijos režisūrinis sprendimas“.
Didelė sėkmė Skirsnemunės teatrą „Pakeleivį“ lydėjo teatrų festivalyje  „Atspindžiai“. Šiais metais komisijai pristatė spektaklį „Žaldokynė“ (Borisas Dauguvietis). Regioniniame etape pasirodęs teatras buvo įvertintas net 95 balais. Baigiamojoje „Atspindžių“ šventėje Trakų kultūros ir meno centre įteiktas laureato diplomas. 
Nuo 2024 m. pavasario Skirsnemunės skyriuje pradėti organizuoti šokiai suaugusiems. Šokiai vyksta kas antrą penktadienį, groja gyva muzika, linksmai praleisti vakarą susirenka iki 100 žmonių, ne tik iš rajono, bet ir aplinkinių savivaldybių (Tauragės, Šakių, Raseinių). 
2024 metais Skirsnemunės seniūnijoje, Molynės kaime įvyko oficialus dalyvaujamojo biudžeto projekto „Poilsio aikštelės įrengimas Nemuno pakrantėje“ atidarymas. O 2025 m.rugsėjo 2-ąją, Molynės kaime prie Nemuno esančioje poilsio aikštelėje sumontuota pontoninė prieplauka ir pastatytas biotualetas. Pernai Skirsnemuniškių bendruomenės iniciatyva įrengta poilsio aikštelė taps dar jaukesnė ir patrauklesnė tiek vietiniams gyventojams, tiek svečiams, keliaujantiems pėsčiomis, dviračiais, automobiliais ar vandens transportu.
Darbus atliko Skirsnemunės seniūnijos darbuotojai, o finansuojami jie Dalyvaujamojo biudžeto lėšomis. 2024 m. vasarą nauja poilsio vieta Molynės kaime irgi buvo įrengta Dalyvaujamojo biudžeto lėšomis. Šiemet Skirsnemuniškių bendruomenės inicijuotas projektas „Geras poilsis – gera sveikata“ vėl laimėjo paskelbtą projektų konkursą, surinkęs net 1382 balsus.
Prie pontoninės prieplaukos, kurios tiltelis reguliuojamas, priklausomai nuo vandens lygio, gali vienu metu švartuotis 5 mažieji laiveliai. Taip pat buvo įrengti saulės energiją naudojantys šviestuvai ir informacinis stendas su patarimais apie atsakingą elgesį gamtoje ir turistine informaciją. Projekto vertė – 17 647.39 Eur.
2025 m. pabaigoje Skirsnemunės seniūnijoje, salėje, atliktas remontas. Pakeisti langai, grindys, šviestuvai. Išdažytos sienos. Puiki erdvė susitikimams, susirinkimas ir pan. Iki šiol seniūnija, esant poreikiui, naudojosi bibliotekos, mokyklos patalpomis.
Apie visus įvykius, vykusius Skirsnemunėje 2025 metais plačiau „Bibliotekos metraštis – 2025“ ir „Miestelio kronikoje-2025“.

	 







I. PADALINIŲ TINKLAS

1.1. Administraciniai vienetai
(Padalinio darbo dienos, darbo laikas, adresas; vartotojams skirtos darbo vietos (iš jų – kiek kompiuterizuotų ir kiek ne) 
	Jurbarko r. sav. VB Skirsnemunės filialo adresas: Nemuno g. 33, Skirsnemunė, Jurbarko r.
Darbo laikas: I – IV    8.00 – 17.00
                      V          8.00 – 16.00
Vartotojams skirtos darbo vietos: 18, iš jų - 2 darbo vietos kompiuterizuotos.

1.2. Materialinė bazė 
(Materialinės bazės pokytis padalinyje 2024 metais (ar / kokie atlikti remonto darbai, atnaujinta kompiuterinė įranga, šildymo, vėdinimo ar apšvietimo sistemos, knygomatai, įdiegti įvairūs patobulinimai, gauti žaidimai, įranga ir panašiai)
	2025 m. materialinė bazė nepakito.



II. NAUDOJIMASIS PADALINIO IŠTEKLIAIS IR PASLAUGOMIS

2.1. Darbas su suaugusiais skaitytojais
(Pasiskirstymas pagal socialines grupes; aptarnaujami mikrorajonai, TBA (formali ir neformali veikla); vartotojų skaičius, apsilankymų skaičius, išduotis, vykdomos kūrybinės veiklos, dirbtuvės, edukacijos ir kita informacija)
	               Skirsnemunės seniūnijos duomenimis, bibliotekos aptarnaujamame mikrorajone (Skirsnemunės mstl. ir 14 kaimų) 2025 m.  gruodžio 18 d. gyvenamąją vietą deklaravo 1067 (-45) žmonės. 2025 m. mirė – 19 žm., gimė -5 žm. Deklaravo išvykimą į užsienį 9 žmonės. 4 gyventojams panaikinti gyvenamosios vietos deklaravimo duomenys savininkų prašymu. Dar 4 gyventojai jų prašymu įtraukti į gyvenamosios vietos nedeklaravusių asmenų apskaitą. 
Suaugusių gyventojų – 936 žmonės.
                2025 m. Skirsnemunės padalinyje registruoti iš viso 273 (-10) suaugusių vartotojų. Perregistruoti  vartotojai - 268, naujai užregistruoti vartotojai - 5. Bibliotekoje, be aptarnaujamo mikrorajono, skaitytojų turime iš: Jurbarko, Raudonės, Liudvinavos, Girdžių, Vadžgirio, Kauno, Vilniaus, Šakių,  Kidulių, Pilies, Eržvilko ir kt.  2025  m. bibliotekos skaitytojams pageidaujamas knygas, kurių bibliotekoje neturėjome, vežėme iš kitų filialų ir VB. Taip pat skolinome knygas kitiems filialams bei VB skaitytojams. Šiais metais, skaitytojai iš tolimesnių vietovių, aktyviai knygas užsakinėjo savo bibliotekose arba iBIBLIOTEKA sistemoje. Gauti 7 knygų užsakymai per TBA-S sistemą. Knygas pakavome, o kurjerių tarnybos jas  pristatė  kitų  Lietuvos bibliotekų skaitytojams. Per metus 96 knygos sistemoje  - užsakytos,  45 knygos buvo rezervuotos.
               Prie bibliotekos stovinčiu Knygomatu naudojosi 5 žmonės. Esančiame knygomate nėra galimybės knygų grąžinti, šia galimybe naudotųsi ženkliai didesnis skaitytojų skaičius. 
Informuojame skaitytojus, kad bibliotekos nedarbo metu (kvalifikacijos kėlimo dieną, išvyka ar pan.) knygas galima grąžinti seniūnijoje. 
               2025 m. apsilankymų skaičius - 2736 (-225). Itin reti bibliotekos lankytojai 8 – 10 klasių mokiniai. Prie skaitymo grįžta tie mokiniai, kurie tęsia mokslus Jurbarko A. Giedriaus – Giedraičio gimnazijoje. Kasmet keičiasi mokymosi programos ir reikalavimai. Dažnai apsiribojama literatūros ištraukomis iš vadovėlių, tik mėgstantys skaityti ieško pilnos apimties kūrinio. Dar didesnės neskaitymo priežastys – internetas ir jo siūlomos pramogos, socialiniai tinklai. Moterys skaito dažniau ir daugiau už vyrus. 
Sumažėjo  išduotis suaugusiems – 4266 fiz.vnt. (-486). Nepatogi aptarnavimo sistema išduodant periodinius leidinius – „mažina“ išdavimą. Ne visuomet nuskaitome išduodamų periodinių leidinių skaičių, periodinius leidinius ima vienas žmogus, bet juos namuose skaito dar 2-3 šeimos nariai. Nors skaitytojų bilietai bibliotekoje išduodami nemokamai, ne visi nori ir sutinka, kad jis būtų išduodamas kitiems namiškiams, skaitantiems bibliotekos leidinius. 2025 m. bibliotekoje gauta mažiau pavadinimų periodinių leidinių, o buvusio dienraščio „Lietuvos rytas“ biblioteka gavo tik 1 numerį per savaitę. Išduoties pagrindinė sumažėjimo priežastis, kad pagal naują tvarką „Prątesimai“ nepridedami. 
2025 metais vyresnio amžiaus žmonėms, kurie skambindavo į biblioteką ir prašydavo - knygas vežėme į namus. Aktyviai skaitė, moterys važinėjančios slaugyti senelių užsienyje. 
Išduotų dokumentų skaičius vietoje 309 fiz. vnt. 
Išnykęs „skaitymo sezoniškumas“, vasarą bibliotekoje lankosi ir skaito beveik tas pats skaitytojų skaičius kaip ir šaltuoju metų laiku. 29 bibliotekos skaitytojas (suaugę) įveikė Vasaros iššūkio užduotis. Užduotis registravome bibliotekoje, nes skaitytojai dalyvauja akcijoje, bet registruoti užduočių nenori arba nemoka (vyresnio amžiaus žmonės).  
2025 –aisiais daug dirbome su skaitytojais skolininkais. Pratęsinėjome knygas bibliotekoje. Nors kiekvienas skaitytojas, nurodęs savo el. pašto adresą, gauna laišką su nuoroda, kuri leidžia spaudinius pratęsti patiems, tačiau tik maža dalis tuo pasinaudoja. Vyresnio amžiaus skaitytojai  ir vaikai nesinaudoja el. paštu. Raginome grąžinti knygas telefonu ir per socialinių tinklų susirašinėjimų programą „Messenger“. 2025 m. perregistruojant skaitytojus buvo redaguoti jų nurodyti telefono numeriai.

	





2.2. Darbas su skaitytojais vaikais
(Vartotojų skaičius, apsilankymų skaičius, išduotis, vykdomos kūrybinės veiklos, edukacijos, netradicinės pamokos, stovyklos ir kita informacija)
	Vaikų gyventojų skaičius - 131. Skaitytojų vaikų skaičius 110 (-14). Sumažėjimo priežastis – Jurgio Baltrušaičio pagrindinę mokyklą lankantys vaikai, gyvenantys Jurbarko mieste ar kitose seniūnijose (37 vaikai). Dalis šių vaikų buvo perregistruoti kitose bibliotekose. Dėl tos pačios priežasties ir vaikų gyventojų skaičius nėra tikslus.
Vaikų apsilankymų skaičius - 3783 sumažėjo (-365). Išduotis vaikams – 758 (-565). Mažėjimo priežastys: dalis vaikų po pamokų laiką  leidžia Jurgio Baltrušaičio pagr. mokykloje atsiradusioje vaikų užimtumo erdvėje. Yra vaikų, kuriuos po pamokų mokyklos autobusas išveža į dienos centrą. Nors statistiniai skaičiai sumažėjo, bet užėję į biblioteką suaugusieji, nustemba vaikų gausa ir jų keliamo šurmulio.
Daug dėmesio ir laiko bibliotekoje skiriama  darbui su vaikais. Čia jie piešia, spalvina, lipdo, žaidžia ir pan. Vaikams patinka organizuojamos veiklos bei nuolatinis suaugusiojo dalyvavimas jose. 
Vyresn. bibliotekininkė Vaida Butkienė su įvairaus amžiaus vaikais, ieško naujų, įdomių veiklų.
Į Vasaros iššūkį dalyvauti užsiregistravo 41 vaikai, įveikė tik 21.
Birželio – liepos mėnesiais vyko iniciatyvos ATVERK VASARAI DURIS veiklos. Jose dalyvavo ne tik Skirsnemunėje gyvenantys, bet ir čia vasaroti atvykę vaikai.
Nuo lapkričio mėnesio pradėta dirbti su Neformalaus vaikų švietimo programa „Žaidžiu, kuriu, augu“.
Bibliotekoje vykdomos integruotos pamokos. Pradinių klasių mokytojos dažnai veda pamokas netradicinėje aplinkoje, jų metu pristatome bibliotekoje eksponuojamas parodas. Glaudžiai bendradarbiaujame su Jurgio Baltrušaičio pagr. mokyklos mokytojais.
         Visus mokslo metus vaikų bibliotekoje gausu. Tai ne tik įvairių veiklų, bet ir susitikimų, bendravimo, mokyklinio autobuso laukimo vieta. Žemesniųjų klasių vaikus tėvai ateina pasiimti į biblioteką. 



2.3. Vartotojų mokymas ir konsultavimas 
(Organizuoti informacinio raštingumo, medijų mokymai, vykdytos konsultacijos pateikiant organizuotų veiklų pavadinimus ir skaičius, apmokytų ar konsultuotų asmenų skaičiais. Aprašyti ko buvo mokomi (dirbti kompiuteriu, apmokėti sąskaitas, ieškoti informacijos internete, registruotis pas gydytojus ar įstaigas, deklaruoti duomenis įvairiose sistemose)
	2025 m. mažiau gyventojų kreipėsi, kurie  nori registruotis į Užimtumo tarnybą, pildyti ir siųsti prašymus, registruotis vizitui į Migracijos tarnybą ar sukurti el. paštą. Kodėl taip ženkliai sumažėjo šių paslaugų poreikis galime tik spėlioti. Tačiau daug žmonių kreipėsi dėl paraiškų pateikimo APVA paramai gauti tokioms priemonėms: Fizinių asmenų saulės elektrinių įsirengimas namų ūkiuose (naujai įrengiama saulės elektrinė) ir Paraiška dotacijai / kompensacijai už šilumos siurblio įsigijimą ir įrengimą. Šį išties sudėtingą darbą atliko vyresn. bibliotekininkė Vaida Butkienė.
Individualių konsultacijų suteikėme vos keletą. Dažniau į biblioteką užsuka atspausdinti sąskaitas, bilietus, skenuoti ir kopijuoti dokumentų.
Pristatinėjant „Metų knygas“ vaikams ir paaugliams, pristatėme/supažindinome su https://skaitymometai.lnb.lt/ ir https://vasarasuknyga.lt/  svetainėmis. Mokome ir parodome kaip jie gali balsuoti už patinkančią knygą, kokios naudingos informacijos gali rasti šiose svetainėse.



2.4. Bibliografinis, informacinis vartotojų aptarnavimas	
(2024 metais gautų informacinių užklausų skaičius, jų įvykdymas. Kokiomis priemonėmis ieškota informacijos atsakant į užklausas (padalinio dokumentų fondu, bibliotekos duomenų bazėmis, internetu ir panašiai); viešosios interneto prieigos statistika (registruotų vartotojų skaičius, seansų skaičius, jų trukmė). Lankytojų apžvalga)
	VIPT-o veikla ir informacinis darbas. 
        2025 metų Skirsnemunės bibliotekos viešos interneto prieigos statistika: 
	registruotų vartotojų skaičius – 600 (+27)
	seansų skaičius – 1657 (+33)  
	Prie bibliotekoje esančių  kompiuterių dažniausiai sėdi pradinių klasių mokiniai, sutelkę dėmesį į kompiuterinius žaidimus, į mokyklą atvykstantys iš kitų kaimų. Vyresnių klasių mokiniai sėdi skaitykloje ir naudojasi išmaniaisiais telefonais, jungiasi prie bibliotekos Wifi arba naudojasi savo mobiliais duomenimis.	Lankomiausios internetinės svetainės išlieka tos pačios: Facebook , youtube.com, google.lt ir žaidimai. 
                     Perkėlus spausdintuvą į patogesnę vietą, atsirado vietos dar vienam vartotojų kompiuteriui.
	Per metus gautos 399 (+10) užklausos. Suaugusių vartotojų – 311 užklausų, 88 užklausas pateikė vaikai. Tai – teminės ir adresinės užklausos. Atsakant į užklausas informacijos ieškota bibliotekos fonde, internete. Knygos, kurių Skirsnemunės padalinyje nėra, o skaitytojai pageidavo – vežėme iš kitų padalinių bei viešosios bibliotekos.	







2.5. Bendradarbiavimas
(Bendradarbiavimo tinklas – trumpai aprašyti besitęsiančius arba naujai užsimezgusius bendradarbiavimo ryšius su įstaigomis, žmonėmis, verslininkais, rėmėjais. Trumpai aprašyti patirtą naudą ir rezultatus. Kartu vykdytas veiklas, renginius pateikti renginių ataskaitoje)
	Įstaigos su kuriomis biblioteka bendradarbiauja: Jurgio Baltrušaičio pagr. mokykla, Jurbarko KC Skirsnemunės skyrius, seniūnija. Kartu vykdomos įvairios veiklos bei renginiai pateikti renginių ataskaitoje.



2.6. Kraštotyrinis darbas, parodos, žodiniai renginiai
(2024 metų padalinio parengti kraštotyros darbai, metraščiai, kronikos, renginiai, dalyvavimas iniciatyvose, akcijose. Kiti organizuoti renginiai vaikams, suaugusiems, neįgaliesiems ir panašiai – visos veiklos pateikiant skaičius, išskiriant įsimintiniausius, įvardinant asmenybes. Įvardinti parengtų ir demonstruotų parodų, skaičius. Renginių, parodų kroniką pateikti renginių ataskaitoje)
	    2024 m. parengti du kraštotyros darbai: „Jurbarko r. sav. VB Skirsnemunės filialas. 2024 m. metraštis“ ir  „Skirsnemunės miestelio kronika 2024 m.“. Darbai pristatyti Jurbarko rajono sav. VB kraštotyros skyriui.
Lapkričio 27-ąją dalyvavome Jurbarko rajono savivaldybės viešojoje bibliotekoje vykusioje kraštotyros konferencijoje „Išeivijos ir Pranciškaus Mikutaičio metai: išeivijos kelias atminties takais“. 
2025 m. bibliotekos organizuojamose veiklose ir renginiuose dalyvavo 571 lankytojai.
Įsimintiniausi 2025 metų renginiai:
Sausio 17 d. Garsiniai Antano Baranausko kūrybos skaitymai. 
Sausio 23 d. „Čia gyvena pasakų herojai“ pagal K. Borutos „Dangus griūva“. Garsiniai skaitymai, vaidinimas.
Vasario 24 d. bibliotekoje vyko  meno terapijos edukacinis užsiėmimas „Laukiant pavasario", kurį vedė dailininkė Onutė Buitkienė.
 Kovo 14 d. renginys skirtas Justino Marcinkevičiaus jubiliejui paminėti „Visada žemėje per mažai gerų žodžių – meilės, tiesos ir dėkingumo žodžių“.
Kovo 19 d. Popietė „Knygnešiui – dalia juoda“.
Balandžio 2 d. Popietė „Augame su H. K. Anderseno knygomis“.
Balandžio mėn. bibliotekoje vyko 8 Metų knygų pristatymai vaikams ir paaugliams.
Balandžio 11 d. Kiaušinių marginimo edukacinis seminaras. Seminaro rengėjai Jurbarko KC Skirsnemunės skyrius ir biblioteka.
Balandžio 28 d. Popietė „Ar žinai, kad biblioteka dirba visą parą“. Bibliotekų savaitei paminėti.
Birželį, liepą vyko 5 veiklos dalyvaujant  iniciatyvoje „Atverkime duris vasarai“ ir projekte
 „Virtuali vasaros stovykla „KURIU PATS SAU“.
Liepos 4 d. Garsinio skaitymo popietė rašytojo M. Gendručio jubiliejui paminėti.
Spalio 9 d. Susitikimas su menininke, komikso „Miklūs pirštukai“ autore Ula Šimulynaite.
Lapkričio mėn. Projekto Šiaurės šalių literatūros savaitei skirti 3 garsiniai skaitymai.
Per 2025 m. bibliotekoje vyko Kūrybinių dirbtuvių – 10 vnt., Informacinių pamokų – 7 vnt., Neformalaus vaikų švietimo programos „Žaidžiu, kuriu, augu“ užsiėmimai – 6 vnt.
Parengta ir eksponuota meno darbų parodų – 6 vnt. Parengta 14 vnt. literatūrinių parodų.
      Apie akcijas  ir iniciatyvas, kuriose dalyvavo Skirsnemunės biblioteka aprašyta ir Bendrojoje dalyje.



2.7. Projektinė veikla, neformalusis švietimas
(Aprašyti 2025 metais vykdyti projektai, jų finansavimo šaltiniai, sumos, pavadinimai ir trumpi vykdytų veiklų aprašymai, dalyvių skaičius. Jeigu padalinys vykdo neformaliojo švietimo programas – trumpi aprašymai)
	Nuo lapkričio mėnesio prasidėjo Neformalaus vaikų švietimo programos „Žaidžiu, kuriu, augu“ užsiėmimai. Vyko 6 užsiėmimai. 
Lapkričio 7 d. Užsiėmimo metu vaikai leidosi į smagią kelionę po rudens pasaulį, pasitelkdami skirtingų formų makaronus, vaikai kūrė rudens tematikos darbelius – ežiukus, grybus ir sraiges.
Lapkričio 14 d. Užsiėmimo metu vaikai iš molio lipdė rudeninius lapus.
Lapkričio 21 d. Užsiėmimo metu vaikai kūrybingai ir smagiai leido laiką gamindami katinukus.
Lapkričio 27 d. Užsiėmimo metu vaikai piešė besmegenius. Kūrybinė veikla vyko smagioje, žaismingoje nuotaikoje, leidžiant vaikams mėgautis žiemos tema ir kūrybos procesu.
Gruodžio 5 d. Užsiėmimo metu vaikai kūrė kalėdines karūnas.
Gruodžio 19 d. Užsiėmimo metu vaikai kūrė kalėdinius žaisliukus ir paveikslėlius.




2.8. Padalinio įvaizdžio formavimas, viešieji ryšiai, internetas
(Padalinio socialinių tinklų, interneto skilčių lankymas, sekėjai – rodikliai išreikšti skaičiais, viešinimo strategija organizuojant renginius, vykdant projektines veiklas), duomenys, kiek pateikta viešinti medžiagos bibliotekos svetainėje www.jurbarko-rvb.lt
	        Bibliotekos veiklą viešiname nuolat, socialinis tinklas Facebook tapo kasdieniu darbo įrankiu.  Socialiniame tinkle Facebook tiesiogiai bendraujame su skaitytojais: informuojame apie išdavimui paruoštus knygų užsakymus, skolininkams primename apie  laiką grąžinti knygas ir pan. Statistikoje matome, kad didėja paskyros lankytojų skaičius, o pateikta informacija sulaukia didelio „Patinka“ paspaudimų. Skirsnemunės bibliotekos Facebook paskyrą 2025 m. sekė ir stebėjo 686 žmonės.
Bibliotekos įrašų skaičius per 2025 metus – 73. Įrašų peržiūrų skaičius - 76685
Padalinyje yra dvi viešos interneto prieigos vietos (kompiuterizuotos darbo vietos). Unikalių viešos interneto prieigos vartotojų skaičius – 600. 
Viešos prieigos interneto kreipčių (seansų) skaičius per 2025 m. – 1657.





III. PADALINIO DOKUMENTŲ FONDAS

3.1. Padalinio fondo statistika
(Gautų ir nurašytų dokumentų skaičius, literatūros pasiskirstymas, jeigu yra galimybė paskaičiavimai – vienam gyventojui, vienam skaitytojui tenkančių dokumentų skaičius, palyginimas su ankstesniais metais. Dovanotos knygos, jų gavimo būdai)
	Iš viso :        Gauta dokumentų  – 605 egz. 
	Nurašyta dokumentų  – 836 egz., 
                     Užprenumeruota periodinių leidinių pavadinimų – 8 (iš jų 3 pav. laikr.)
	Yra fonde grožinės lit. – 10729 egz.
	Yra fonde šakinės lit. – 3625 egz. 
	Vienam gyventojui tenka dokumentų – 13,4
[bookmark: _GoBack]	Vienam skaitytojui tenka dokumentų – 37,5
2025 metais nurašyti dokumentai  (836 egz.) išbraukti iš bibliotekos inventorinių knygų.
Biblioteka visus metus sulaukia žmonių, kurie dovanoja knygas bibliotekai. Šias knygas inventorinti pateikdavome VB kaip gautas  akcijoje „Knygų kalėdos“. Šiais metais jų nekaupėme, bet inventorinome visus metus. Dovanotas knygas atsirenkame: jei turime savo fonde, bet susidėvėjusią (tų pačių metų leidimo) pakeičiame, jei fonde tokią knygą turime puikios būklės – vežame VB Informacijos išteklių formavimo skyriui ir jos perduodamos kitiems padaliniams, prastos būklės, nebe aktualias dedame prie makulatūros. 
Formuojant fondą atsižvelgiame į skaitytojų poreikius, kuriuos diktuoja jų interesai ir paklausa. Gaunamos naujos grožinės knygos, kurių anotacijose minima mistika, mitologija, antgamtiniai reiškiniai ir pan., nedomina skaitytojų. 
2025 m. naujų knygų trūkumą jautėme. 
Visus metus buvo keičiamas knygų nugarėlių ženklinimas (UDK). Šis darbas baigtas suaugusiųjų grožinės literatūros skyriuje.


	

IV. PADALINIO DARBUOTOJAI

4.1. Padalinio darbuotojai (pildyti lentelę įrašant skaičius)
	
Eil.
Nr.
	 
 
 
 

	Darbuotojai
	Darbuotojų išsimokslinimas

	
	
	Etatų
skaičius
	Iš viso asm.
	aukštasis
	aukštesnysis
	kitas

	1.
	Bibliotekos darbuotojai (iš viso)
	1,5
	2
	1
	1
	0

	2.
	Profesionalūs bibliotekininkai (iš viso). Iš jų:
	0,75
	1
	1
	0
	0

	3.
	    - turintys bibliotekininkystės, informacijos mokslų išsilavinimą
	0,75
	1
	1
	0
	0

	4.
	    - įgiję profesijos įgūdžių dirbdami bibliotekoje
	0,75
	1
	0
	1
	0

	5.
	Techniniai darbuotojai, valytoja (-as)
	0,5
	1
	1
	0
	0



4.2. Kvalifikacijos kėlimas
(2024 metais dalyvauta mokymuose, stažuotėse, seminaruose, kvalifikacijos tobulinimo renginiuose: data; pavadinimas; valandų skaičius; mokymus vedusi organizacija)
	Vyresn. bibliotekininkė Vaida Butkienė:
2025-02-03 LIBIS komplektavimo posistemis. 3 akad. val. Kompetencijų biblioteka. Pažymėjimas
2025-02-03 Konfliktų valdymas. 4 akad. val. Kompetencijų biblioteka. Pažymėjimas
2025-02-11 Mobingas darbe: ką svarbu žinoti?. 2 akad. val. Kompetencijų biblioteka. Pažymėjimas
2025-02-27 Kvalifikacijos kėlimo diena. Knygų mugė.
2025-04-16 „Edukacijų vedimo praktikumas. Atvejo analizė“.  4 akad. val. Pažymėjimas
2025-05-09 Smurto ir priekabiavimo (Mobingo) prevencijos mokymai
2025-08-21 Ryšių reguliavimo tarnybos inicijuotas ir LR Prezidento Gitano Nausėdos globojamas projektas „Nė vienas nėra pamirštas“ skaitmeninių įgūdžių lavinimo nuotolinė paskaita. „Papildomos paslaugos, kelionių kryptys ir dažniausiai pasitaikantys klausimai. 1,5 val. Pažymėjimas
2025-09-04 Pilietinis pasipriešinimas. Pažymėjimas
2025-09-04 Pasirengimas mobilizacijai. Pažymėjimas
2025-10-23 „Suaugusiųjų ir vaikų aptarnavimas bibliotekoje: paslaugos, specifika, gerieji pavyzdžiai“. Klaipėdos apskrities Ievos Simonaitytės viešoji biblioteka. 8 akad. val.
2025-12-11 audio sensorinės bibliotekos Elvis mokymai.
Vyresn. bibliotekininkė Giedrė Jasinskienė
Rugsėjo 4 d. Pasirengimas mobilizacijai. Mobilizacijos ir pilietinio pasipriešinimo departamentas prie krašto apsaugos ministerijos. Pažymėjimas
Rugsėjo 4 d. Pilietinis pasipriešinimas. Mobilizacijos ir pilietinio pasipriešinimo departamentas prie krašto apsaugos ministerijos. Pažymėjimas
Trūksta įgūdžių dirbant su CANVA programa. Nacionalinė M. Mažvydo biblioteka 2025 m. organizavo mokymus, tačiau šių mokymų poreikis toks didelis, kad registracija baigėsi akimirksniu. Vietų nebeliko.




4.3. Papildoma informacija
(Padalinio bibliotekininko prisijungimas prie draugijų, Nacionalinės bibliotekos iniciatyvų, skaitymo skatinimo veiklų, knygų klubų, neformalių grupių steigimas, dalyvavimas visuomeninėse veiklose, atstovavimas tarybose, organizacijose, bendruomenėse) 
	Skirsnemunės biblioteka įsitraukė/prisijungė ir dalyvavo šiose iniciatyvose:
„Lietuva skaito“ – visuotinė skaitymo iniciatyva Spaudos atgavimo, kalbos ir knygos dienai
Akcija „Metų knygos rinkimai 2024“
Akcija „Vasara su knyga“
Iniciatyva „Atverkime duris vasarai“. Veiklos vyko birželio 6,20,27 ir liepos 4 dienomis.

